Nafarroako Parlamentuko Osoko Bilkurak, 2017ko azaroaren 23an egindako bilkuran, ezetsi egin du mozioa, Espainiako Gobernua hezkuntzaren goi-ikuskaritza indar dezan premiatzen duena, modu azkar eta efizientean jardun ahal izan dezan Konstituzio, bizikidetza edo nazioarteko itunekin kontraesanean hezkuntza-administrazioek eginiko jarduketen aurka. Mozioa Nafarroako Alderdi Popularreko foru parlamentarien elkarteak aurkeztu zuen eta 2017ko azaroaren 3ko 134. Nafarroako Parlamentuko Aldizkari Ofizialean argitaratu zen.

Iruñean, 2017ko azaroaren 24an

Lehendakaria: Ainhoa Aznárez Igarza